แสดงกิริยาท่าทางที่สง่างาม รักษารูปลักษณ์ภายนอกให้ดูดี แต่งตัวดี รอบรู้
ส่วนสำคัญของการเป็นคนดูดีมีระดับก็คือ การเป็นคนสุภาพและน่าเคารพ แสดงมารยาทที่ดีทุกวันด้วยการใช้คำพูด เช่น "คะ/ค่ะ" "ขอบคุณค่ะ" "ยินดีค่ะ" และ "ขอโทษนะคะ" สุภาพนอบน้อมกับคนรอบข้าง และอย่าเสียงดังหรือแสดงกิริยาหยาบคาย ในการแสดงความมีระดับออกมานั้น อย่าปล่อยให้อารมณ์มาครอบงำขณะที่สิ่งต่างๆ กำลังตึงเครียด ฝึกหายใจลึกๆถ้าคุณรู้สึกเหมือนจะระเบิดออกมา และใช้เวลารวบรวมความคิดสักครู่เพื่อไม่ให้เสียสติไปก่อน อย่าปฏิเสธความรู้สึกของตัวเอง แต่ให้ควบคุมปฏิกิริยาและระบายกับเพื่อนหรือคนที่คุณรักในโอกาสที่เป็นส่วนตัวกว่านี้ ดื่มน้ำสักแก้วเพื่อดับอารมณ์ให้เย็นลง การแสดงภาพลักษณ์ที่มีระดับคือการไม่ใช้ภาษาหยาบคายหรือตลาดล่าง แทนที่จะสบถ ลองใช้คำคุณศัพท์ขั้นสูงที่เน้นสิ่งที่คุณพูดแทน พูดจาเหมือนกับว่าคุณกำลังอยู่กับคนที่คุณไม่อยากสบถต่อหน้าเขาเสมอ เช่น คุณยาย เช่น ถ้าคุณไม่พอใจอะไรบางอย่าง ให้พูดว่า "น่ารังเกียจจัง!" แทนที่จะสบถออกมา การยืนตัวตรงเป็นสัญญาณของความมั่นใจในตัวเอง ซึ่งเป็นสิ่งที่มาคู่กับความดูดีมีระดับ ในการยืนเพื่อให้ท่าทางดูสง่างามขึ้นนั้น ให้ขยับไหล่ไปด้านหลังลงต่ำเพื่อไม่ให้หลังค่อมมาข้างหน้า ตั้งศีรษะให้ตรงเหมือนว่ามีเชือกที่มองไม่เห็นติดอยู่ที่กลางกระหม่อมแล้วดึงสูงขึ้นไป ฝึกการยืดเหยียดร่างกายที่ช่วยทำให้ท่าทางดูดีขึ้น และรู้ตัวตลอดเวลาว่าคุณแสดงท่าทางอย่างไรตลอดทั้งวัน ปลอบประโลมและทำให้มือและเท้าของคุณดูดีด้วยการรักษาความสะอาดของเล็บ พร้อมกับดูแลมือและเล็บให้สวยงาม นัดคิวที่ร้านทำเล็บหรือทำเล็บมือและเล็บเท้าด้วยตัวเอง เลือกสีโทนกลางหรือเคลือบเล็บเพื่อเพิ่มความเงางาม ทรงผมที่ดีคือทรงผมที่ไม่ขึ้นอยู่กับกาลเวลาและดูดีมีระดับไม่ว่าจะเป็นสไตล์ไหนก็ตาม ตัดผมเป็นประจำเพื่อป้องกันไม่ให้ผมแตกปลาย และใช้ผลิตภัณฑ์จัดแต่งทรงผม เช่น บาล์มหรือเซรั่ม เพื่อป้องกันไม่ให้ผมชี้ฟู ทำผมทรงบันเก๋ไก๋ ถักเปียเรียบร้อย หรือม้วนผมเป็นลอนสลวยเพื่อให้ได้ลุคเรียบหรู ถ้าคุณแต่งหน้า อย่าแต่งหน้าหนักหรือจัดเกินไป แต่ให้ใช้มาสคาราสีดำสุดคลาสสิก คอนซีลเลอร์บางเบา ลิปสีธรรมดา และอายแชโดว์สีกลางอ่อนๆ เช่น สีน้ำตาลหม่นหรือมุก ลงแป้งเบาๆ บนใบหน้าเพื่อให้ดูสดใสและไม่มัน ผ้าใยสังเคราะห์ เช่น โพลีเยสเตอร์ ไลครา และสแปนเด็กซ์นั้นดูไม่มีรสนิยมและไม่ธรรมชาติ เพราะฉะนั้นให้เลือกผ้าคุณภาพดีแทน เช่น ผ้าไหม ผ้าขนสัตว์ หรือผ้าฝ้าย ผ้าคุณภาพดีอาจจะราคาแพงกว่า แต่มันก็มักจะใส่ได้นานกว่าและโดยรวมก็เป็นการลงทุนที่คุ้มค่ากว่า  อ่านฉลากวิธีการดูแลเสื้อผ้าก่อนซื้อเพื่อดูว่าคุณจะต้องดูแลรักษามันอย่างไร ถ้าคุณไม่สามารถลงทุนกับการซักแห้งเป็นประจำได้ ก็ให้ตัดใจจากเสื้อผ้าที่ระบุไว้ที่ป้ายว่า "ซักแห้งเท่านั้น" ซักวัสดุที่บอบบาง เช่น ผ้าขนสัตว์ ด้วยมือและตากลมธรรมชาติ เพราะมันอาจจะเสียหายเมื่อซักด้วยเครื่องซักผ้าและอาจหดในเครื่องอบแห้ง สีสันสว่างสดใสอาจจะดูโดดเด่น แต่มันไม่ได้สื่อถึงภาพลักษณ์ที่มีระดับ เลือกสีโทนกลางที่ดูคลาสสิกอย่างสีดำ สีขาว สีเบจ หรือสีกรมท่า การใส่เสื้อผ้าสีเหล่านี้จะทำให้คุณจับคู่เสื้อผ้าได้โดยไม่ต้องเสี่ยงว่าจะดูไร้รสนิยม เสื้อผ้าที่พอดีกับรูปทรงแต่ไม่รัดเกินไปนั้นเหมาะกับรูปร่างของคุณมากที่สุดและทำให้คุณดูดี เสื้อกันหนาว เบลเซอร์ เสื้อเชิ้ต และเสื้อผู้หญิงควรจะเว้าไปตามช่วงเอว ในขณะที่ด้านหลังของปลายกางเกงขายาวก็ควรจะอยู่เหนือขึ้นมาจากพื้น 5 นิ้ว นำเสื้อผ้าของคุณไปให้ช่างตัดเสื้อเพื่อปรับแก้ตามความจำเป็น การปรับแก้เสื้อผ้าจะอยู่ที่ราคา 80-150 บาท รอยยับจะทำให้คุณดูไม่เป็นระเบียบและไม่ทำให้คุณดูดีมีระดับเอาเสียเลย ยอมสละเวลาเพื่อให้เสื้อผ้าของคุณไม่มีรอยยับก่อนออกไปข้างนอกเสมอ ค่อยๆ ใช้ไอน้ำหรือเตารีดกำจัดรอยยับออกไป มองหาเครื่องประดับคลาสสิกที่ดูเรียบแต่โก้ เช่น ต่างหูห่วงเงินหรือทองคู่เล็กๆ สร้อยคอมุก ต่างหูมุกหรือเพชรแบบติดหู สร้อยเส้นบางพร้อมจี้ สร้อยคอมือเพชรเส้นบาง หรือนาฬิกาหรู อย่าใส่แหวนหลายวงเกินไป และใส่เฉพาะที่นิ้วกลางกับนิ้วนางเท่านั้น ใส่เสื้อผ้าคลาสสิกพร้อมกับเครื่องประดับที่โดดเด่นสักชิ้น เช่น ผ้าพันคอผ้าไหมสีสันสดใสหรือรองเท้าสวยๆ รองเท้าที่ตัดเย็บอย่างดีและมีสไตล์ที่เป็นสีโทนกลางนั้นเป็นสิ่งที่ควรค่าแก่การลงทุน เพราะมันเข้าได้กับเสื้อผ้าหลายชุด นอกจากนี้คุณยังสามารถเพิ่มสีสันให้กับคอลเลกชันรองเท้าของคุณได้ด้วยการซื้อรองเท้า "สนุกๆ" เช่น รองเท้าส้นเตี้ยแบบไม่มีสายคาดสีแดง ความสามารถในการรับรู้ถึงรสชาติที่หลากหลายเป็นสัญญาณของความรอบรู้ ทุก 1 หรือ 2 สัปดาห์ให้ไปที่ร้านอาหารที่มีบริการอาหารประเภทต่างๆ ที่คุณไม่เคยรับประทานมาก่อน ค้นหาร้านอาหารที่น่าสนใจแถวละแวกบ้านในอินเทอร์เน็ตที่คุณยังไม่เคยลอง  ถ้าการผจญภัยด้านอาหารในลักษณะนี้ราคาสูงกว่างบประมาณของคุณ พยายามไปรับประทานมื้อกลางวันแทนมื้อค่ำ เพราะมันจะถูกกว่า นอกจากนี้คุณก็อาจจะค้นหาสูตรทำอาหารใหม่ๆ ที่น่าสนใจในอินเทอร์เน็ตเพื่อไปลองทำเองที่บ้านก็ได้ การเป็นคนตระหนักถึงเรื่องต่างๆ ในโลกและวัฒนธรรมเป็นส่วนสำคัญของการเป็นคนมีระดับและรอบรู้ในคนเดียวกัน เข้าไปเดินดูหนังสือในร้านหนังสือแถวบ้านหรือห้องสมุดที่มีตั้งแต่วรรณกรรมคลาสสิกและกวีนิพนธ์ไปจนถึงประวัติศาสตร์ศิลปะ ไปพิพิธภัณฑ์และหอศิลป์ทุกครั้งที่ทำได้เพื่อสัมผัสกับผลงานศิลปะด้วยตัวเอง  ถ้าคุณมีงบประมาณจำกัด เช็กดูว่าพิพิธภัณฑ์ที่คุณสนใจนั้นมีส่วนลดสำหรับนักศึกษาหรือบัตรเข้าชมลดราคาในวันต่างๆ หรือเปล่า การพูดได้หลายภาษาเป็นทักษะที่น่าชื่นชมที่จะทำให้คุณดูเป็นคนที่รู้ความเป็นไปของโลกและมีการศึกษา ลงเรียนคอร์สภาษาที่โรงเรียนหรือที่ศูนย์ชุมชน หรือจะเรียนภาษาต่างประเทศออนไลน์ก็ได้ ดาวน์โหลดแอพฯ ที่ช่วยให้การเรียนคำและวลีใหม่สนุกสนานยิ่งขึ้น ถ้าครอบครัวคุณพูดหลายภาษาอยู่แล้ว พยายามเรียนรู้เพื่อให้เขียนและพูดทุกภาษาได้อย่างคล่องแคล่ว
แสดงออกถึงมารยาทที่ดี. นิ่งในสถานการณ์ที่ตึงเครียด. อย่าสบถ. รักษาท่าทางที่สง่างาม. ดูแลเล็บมือและเล็บเท้า. ดูแลผมเผ้าให้เรียบร้อยไม่กระเซอะกระเซิง. แต่งหน้าอ่อนๆ. เลือกเนื้อผ้าคุณภาพดี. เลือกสีโทนกลาง. ใส่เสื้อผ้าที่พอดีกับรูปร่าง. ใช้ไอน้ำหรือเตารีดรีดผ้า. ใส่เครื่องประดับน้อยชิ้น. ลองอาหารใหม่ๆ. เพิ่มความรู้ด้านศิลปะและวัฒนธรรม. เรียนภาษาใหม่.
https://www.wikihow.com/Be-a-Classy-Girl https://www.wikihow.com/Be-a-Classy-Girl https://www.wikihow.com/Be-a-Classy-Girl https://www.wikihow.com/Be-a-Classy-Girl
Acting Gracefully Staying Well-Groomed Dressing Well Being Sophisticated